CELEX: 32016D1765
Language: hr
Date: 2016-10-03 00:00:00
Title: Provedbena odluka Komisije (EU) 2016/1765 оd 3. listopada 2016. o utvrđivanju tehničkih specifikacija IKT-a za pozivanja u javnoj nabavi (Tekst značajan za EGP)

4.10.2016   
            
            
               HR
            
            
               Službeni list Europske unije
            
            
               L 269/20
            
         PROVEDBENA ODLUKA KOMISIJE (EU) 2016/1765
   оd 3. listopada 2016.
   o utvrđivanju tehničkih specifikacija IKT-a za pozivanja u javnoj nabavi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 13. stavak 1.,
   nakon savjetovanja s europskom platformom za više interesnih skupina o normizaciji IKT-a i sa stručnjacima iz sektora,
   budući da:
   
               (1)
            
            
               Normizacija ima važnu ulogu u podupiranju strategije Europa 2020., kako je navedeno u Komunikaciji Komisije pod naslovom „Europa 2020.: Strategija za pametan, održiv i uključiv rast”. U nekoliko vodećih inicijativa strategije Europa 2020. naglašava se važnost dobrovoljne normizacije na tržištima proizvoda ili usluga radi osiguravanja usklađenosti i interoperabilnosti među proizvodima i uslugama, poticanja tehnološkog razvoja i podupiranja inovativnosti.
            
         
               (2)
            
            
               Norme su temeljne za europsku konkurentnost i ključne za inovativnost i napredak. Komisija ističe njihovu važnost u kontekstu nedavnih inicijativa za dovršenje jedinstvenog tržišta (2) i jedinstvenog digitalnog tržišta (3) u kojem se uloga normizacije i interoperabilnosti u stvaranju europskog digitalnoga gospodarstva pojačava donošenjem komunikacije o prioritetima normizacije IKT-a za jedinstveno digitalno tržište (4). U njoj se navodi složen strateški i politički pristup normizaciji za prioritetne tehnologije IKT-a koje su ključne za dovršenje jedinstvenog digitalnog tržišta.
            
         
               (3)
            
            
               U digitalnom društvu normizacijski dokumenti postaju neophodni za osiguranje interoperabilnosti mreža i sustava. U Komunikaciji Komisije pod naslovom „Strateška vizija za europske norme: kretanje naprijed kako bi se poboljšao i ubrzao održiv rast europskoga gospodarstva do 2020.” (5) prepoznaje se specifičnost normizacije informacijskih i komunikacijskih tehnologija (IKT) jer se razvoj rješenja, aplikacija i usluga IKT-a često odvija u okviru globalnih foruma i konzorcija IKT-a koji su preuzeli ulogu vodećih organizacija za razvoj normi u sektoru IKT-a.
            
         
               (4)
            
            
               Uredbom (EU) br. 1025/2012 nastoji se modernizirati i poboljšati europski okvir za normizaciju. Njome se uspostavlja sustav u okviru kojega Komisija može odlučiti o utvrđivanju najrelevantnijih i najšire prihvaćenih tehničkih specifikacija IKT-a koje su izdale neeuropske, međunarodne ili nacionalne organizacije za normizaciju. Mogućnost uporabe cijelog raspona tehničkih specifikacija IKT-a pri nabavi hardvera, softvera i usluga iz područja informacijske tehnologije omogućit će interoperabilnost među uređajima, uslugama i aplikacijama, pomoći će javnim upravama da izbjegnu ovisnost o određenoj tehnologiji do koje dolazi kad javni nabavljač nakon isteka ugovora o javnoj nabavi zbog uporabe zaštićenih vlasničkih rješenja IKT-a ne može promijeniti pružatelja usluga te će potaknuti tržišno natjecanje u ponudi interoperabilnih rješenja IKT-a.
            
         
               (5)
            
            
               Da bi tehničke specifikacije IKT-a bile prihvatljive za pozivanja u javnoj nabavi, moraju biti u skladu sa zahtjevima navedenima u Prilogu II. Uredbi (EU) br. 1025/2012. Usklađenost s tim zahtjevima jamči javnim tijelima da su tehničke specifikacije IKT-a utvrđene u skladu s načelima otvorenosti, pravičnosti, objektivnosti i nediskriminacije koja Svjetska trgovinska organizacija (WTO) priznaje u području normizacije.
            
         
               (6)
            
            
               Odluku o utvrđivanju specifikacije IKT-a treba donijeti nakon savjetovanja s europskom platformom za više interesnih skupina o normizaciji IKT-a, osnovanom Odlukom Komisije 2011/C 349/04 (6), te drugih savjetovanja sa stručnjacima iz sektora.
            
         
               (7)
            
            
               Za pozivanja u javnoj nabavi Europska platforma za više interesnih skupina o normizaciji IKT-a pozitivno je ocijenila utvrđivanje tehničkih specifikacija „World Customs Organization Data Model version 3.5” (dalje u tekstu: WCO Data Model v 3.5) i „Content Management Interoperability Services version 1.0 & version 1.1” (dalje u tekstu: CMIS v1.0 & v1.1), „Electronic business XML Messaging Services Version 3.0: Part 1, Core Features” i „Application Statement 4 Profile of ebMS 3.0 Version 1.0” (dalje u tekstu: ebMS3.0-AS4), „Business Document Metadata Service Location Version 1.0” (dalje u tekstu: BDX location) i „Electronic business Core Party Identification Type Technical Specification Version 1.0” (dalje u tekstu: ebCorePartyIdType), koje je razvio OASIS. Ocjena je potom dostavljena na savjetovanje sa stručnjacima iz sektora koji su također dali pozitivno mišljenje o tom utvrđivanju.
            
         
               (8)
            
            
               Tehničku specifikaciju „WCO Data Model version 3.5” razvila je Svjetska carinska organizacija (WCO), a sastoji se od skupa zahtjeva o podacima koji se uzajamno podržavaju i koji ispunjavaju proceduralne i pravne potrebe prekograničnih regulatornih agencija kao što su carinjenje, kontroliranje izvoza, uvoza i provoznih transakcija. Dosljedna je u odnosu na Direktorij elemenata podataka za trgovinu Ujedinjenih naroda (UNTDED) te se njome uvelike koriste uprave koje su članice WCO-a pri provedbi prekograničnih regulatornih sustava, uključujući elektroničke sustave deklaracije i okruženja jedinstvenog šaltera.
            
         
               (9)
            
            
               Tehnička specifikacija „CMIS v1.0” koju je izdao OASIS (Unaprjeđenje otvorenih normi za informacijsko društvo) omogućuje interoperabilnost različitih sustava za upravljanje sadržajem na internetu. Nudi normirani način za pohranu, učitavanje i pronalaženje dokumenata i tako omogućuje razmjenu informacija između različitih repozitorija sadržaja. Konkretno, „CMIS v1.0” definira sloj apstrakcije za kontroliranje različitih sustava i repozitorija za upravljanje dokumentima koji se koriste web-protokolima. Specifikacija opisuje koncepte i funkcije koje većina repozitorija sadržaja podržava i nudi, kao što su pretraživanje, podnošenje zahtjeva, dodavanje i promjena sadržaja i metapodataka. Tehnička specifikacija „CMIS v1.1” potpuno je kompatibilna s „CMIS v1.0” i uključuje dodatne funkcije.
            
         
               (10)
            
            
               „Electronic business XML Messaging Service” (ebMS 3.0) koji je razvio OASIS olakšava razmjenu elektroničkih poslovnih poruka u okviru web-usluga XML koji podupire uobičajene internetske tehničke specifikacije. Tehničkom specifikacijom „ebMS 3.0” namjerava se potaknuti široka uporaba među svim dionicima koji u poslovnim procesima surađuju razmjenom poruka, bilo da su veliki ili mali, javna uprava ili privatno poduzeće, kako bi se uklonile razlike u pogledu kapaciteta protoka poruka, isprekidane povezanosti, nedostatka statičnih IP adresa ili ograničenja vatrozida. Tehnička specifikacija „Application Statement 4 Profile of ebMS 3.0 Version 1.0” (skraćeno: AS4) moderan je protokol temeljen na web-uslugama koji pruža smjernice za normiranu metodologiju sigurne i agnostične razmjene dokumenata.
            
         
               (11)
            
            
               Tehnička specifikacija „Business Document Metadata Service Location” (BDX Location) koju je razvio OASIS ažuriranje je koncepta PEPPOL Service Metadata Location (SML). Usluga pružanja metapodataka za poslovne interakcije pruža informacije o vrsti transakcija podataka i odgovarajuće tehnologije potpore koje su na raspolaganju posebnim sudionicima poslovnog procesa. Kod tehničke specifikacije „BDX Location” lokacija usluge za pružanje metapodataka prvenstveno je identifikator krajnje točke s određenim URL-om.
            
         
               (12)
            
            
               Tehnička specifikacija „ebCorePartyIdType” koju je razvio OASIS određuje formalni mehanizam za pozivanje identifikacijskih shema za vrste stranaka koji se koristi formalnim poljem imena Uniform Resource Name (URN) za identifikatore organizacije i koji podupire tri međunarodne norme: ISO/IEC 6523, ISO 9735 i ISO 20022,
            
         DONIJELA JE OVU ODLUKU:
   Članak 1.
   Tehničke specifikacije navedene u Prilogu prihvatljive su za pozivanja u javnoj nabavi.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 3. listopada 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 316, 14.11.2012., str. 12.
   
   
      (2)  Komunikacija Komisije „Poboljšanje jedinstvenog tržišta: više prilika za ljude i poduzeća”. COM(2015) 550 final od 28. listopada 2015.
   
      (3)  Komunikacija „Strategija jedinstvenog digitalnog tržišta za Europu”. COM(2015) 192 final od 6. svibnja 2015.
   
      (4)  COM(2016) 176 final od 19. travnja 2016.
   
      (5)  COM(2011) 311 final od 1. lipnja 2011.
   
      (6)  Odluka Komisije 2011/С 349/04 od 28. studenoga 2011. o osnivanju europske platforme za više interesnih skupina o normizaciji IKT-a (SL C 349, 30.11.2011., str. 4.).
   
      PRILOG
      
         Svjetska carinska organizacija (WCO)
          (1)
      
      
                  br.
               
               
                  Naslov tehničke specifikacije IKT-a
               
            
                  1.
               
               
                  „World Customs Organization Data Model version 3.5” (WCO Data Model version 3.5)
               
            
         
      
         OASIS (Unaprjeđenje otvorenih normi za informacijsko društvo)
          (2)
      
      
                  br.
               
               
                  Naslov tehničke specifikacije IKT-a
               
            
                  1.
               
               
                  „Content Management Interoperability Services version 1.0” (CMIS 1.0)
               
            
                  2.
               
               
                  „Content Management Interoperability Services version 1.1” (CMIS 1.1)
               
            
                  3.
               
               
                  „Business Document Metadata Service Location Version 1.0” (BDX location)
               
            
                  4.
               
               
                  „Electronic business XML Messaging Services Version 3.0: Part 1, Core Features” i „Application Statement 4 Profile of ebMS 3.0 Version 1.0” (ebMS3.0-AS4)
               
            
                  5.
               
               
                  „Electronic business Core Party Identification Type Technical Specification Version 1.0” (‚ebCorePartyIdType’)
               
            
         (1)  http://www.wcoomd.org/
      
         (2)  http://www.oasis-open.org/